อาการเหมือนคนท้อง อ่อนเพลีย มีน้ำไหลออกจากช่องคลอด ท้องผูก เหนื่อยง่าย ทำไรนิดนึงก็คล้ายหายใจไม่ทัน ง่วงตลอดเวลา ปวดหน่วงๆบางครั้งที่ท้องน้อย ประจำเดือนไม่เคยขาด แต่รอบนี้ประจำได้ขาดไป17วันแล้วค่ะ ประจำเดือนมาล่าสุดวันที่24กันยา เราบันทึกประจำเดือนไว้ว่ามันควรจะมา25-26ตุลา แต่ตอนนี้11พฤษจิกาแล้วค่ะประจำเดือนยังไม่มาเลย ใช้ที่ตรวจๆมา3อันแล้วก็ขึ้นขีดเดียวค่ะ คิดว่ายังไงบ้างคะอาจจะเป็นโรคอื่นๆไหมคะนอกจากท้องหรือควรไปคลินิกหรือโรงพยาบาล ประจำเดือนไม่มาเลยทั้งๆที่ไม่เครียดและประจำเดือนไม่เคยขาด
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @จากที่ สอบถาม ยังสรุปสาเหตุไม่ได้ค่ะ แต่ตรวจมาแล้วว่าไม่ตั้งครรภ์ ประจำเดือนที่ไม่มาจะเป็นจากสาเหตุอื่นๆตามข้างต้นนะคะ ดังนั้นแนะนำให้รอดูประจำเดือนก่อนค่ะ หากประจำเดือนยังขาดต่อเนื่องอีก ควรพบแพทย์เพื่อตรวจวินิจฉัยโรคอีกทีนะคะ